
Mestský súd Bratislava IV 39C/17/2024 1424201655 26. 11. 2025 Mgr. Vladimír Herich ECLI:SK:MSBA4:2025:1424201655.2
Uznesenie Mestský súd Bratislava IV v Bratislave, v sporovej veci žalobcu: A. B. C. D., nar. XX.XX.XXXX, bytom E. F. XXX, XXX XX E. F., zastúpeným VESTENICKÁ & BD advokátska kancelária, s.r.o., so sídlom Ševčenkova 5, 851 01 Bratislava, IČO: 50 217 020, proti žalovanej: G. H. D., nar. XX.XX.XXXX, bytom E. H. XX, XXX XX I., zastúpená Mgr. Matej Heringeš - advokát, so sídlom Vilová 2, 851 01 Bratislava, o vyporiadanie BSM po rozvode manželstva rozhodol: I. Súd konanie z a s t a v u j e. II. Súd stranám sporu nárok na náhradu trov konania n e p r i z n á v a. odôvodnenie: 1. Žalobca sa žalobou doručenou súdu dňa 08.02.2024, domáhal voči žalovanej vyporiadania bezpodielového spoluvlastníctva manželov po rozvode manželstva 2. Uznesením zo dňa 03.04.2025, č.k.: 39C/17/2024-154, vyhláseným na pojednávaní dňa 03.04.2025 za prítomnosti oboch sporových strán ako aj ich právnych zástupcov, súd konanie v súlade s § 163 ods. 1 CSP prerušil, nakoľko strany zhodne navrhli odročenie pojednávania za účelom mimosúdneho vyriešenia veci. 3. Podľa § 163 ods. 1 CSP, ak strany zhodne navrhnú prerušenie konania alebo zhodne navrhnú odročenie pojednávania, súd konanie preruší najmenej na tri mesiace. Ak je konanie prerušené, súd v ňom pokračuje na návrh ktorejkoľvek strany. 4. Podľa § 163 ods. 2 CSP, ak sa návrh na pokračovanie v konaní nepodá do šiestich mesiacov od právoplatnosti uznesenia o prerušení konania, súd konanie zastaví. 5. Vzhľadom na uvedené skutočnosti, keď po márnom uplynutí lehoty 6 mesiacov na podanie návrhu na pokračovanie v konaní strany sporu nepodali v stanovenej lehote po prerušení súdneho konania návrh na pokračovanie v konaní, súd rozhodol tak, ako je uvedené vo výroku uznesenia a konanie zastavil. 6. O nároku na náhradu trov konania súd rozhodol v zmysle § 256 ods. 1 Civilného sporového poriadku, podľa ktorého, ak strana procesne zavinila zastavenie konania, súd prizná náhradu trov konania protistrane. Keďže zastavenie súdneho konania zapríčinili obe sporové strany, nakoľko ani jedna zo strán nenavrhla pokračovanie v konaní, súd nepriznal nárok na náhradu trov konania žiadnej zo sporových strán. Poučenie:
Proti uzneseniu je prípustné odvolanie v lehote 15 dní od doručenia uznesenia na súde, proti ktorého uzneseniu smeruje. Odvolanie môže podať strana, v ktorej neprospech bolo rozhodnutie vydané. Odvolanie len proti odôvodneniu rozhodnutia nie je prípustné. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania.

